حجت الاسلام عارف حسین واحدی:

عزاداری امام حسین پرکسی قسم کی پابندی قابل قبول نہیں

شیعہ علماء کونسل پاکستان کے مرکزی سیکریٹری جنرل نے تاکید کی : ہم حکومت سے دو ٹوک مطالبہ کرتے ہیں کہ عزاداروں پر سے ایف آئی آرز واپس لی جائیں ۔

خبر کا کوڈ: ۴۲۲۸۱۹

تاریخ: ۲۵ آبان ۲۰۱۶ - ۱۷:۲۹

رسا نیوز ایجنسی کی رپورٹ کے مطابق شیعہ علماء کونسل پاکستان کے مرکزی سیکریٹری جنرل حجت الاسلام عارف حسین واحدی نے اپنے ایک اہم خطاب میں بیان کرتے ہوئے کہا : پاکستان کے قیام کے وقت تمام مسلاک متحد تھے ۔

انہوں نے وضاحت کرتے ہوئے تاکید کی : شیعوں نے بھی قام پاکستان میں بے پناہ قربانیاں دیں مگر بعد میں ہمیں فرقوں میں تقسیم کیا گیا ۔

حجت الاسلام عارف حسین واحدی نے بیان کیا : ہم پاکستان کے مہذب شہری ہیں ہماری شہری آزادیوں پر پابندی سے گریز کیا جائے عزاداری امام حسین ہماری شہری آزادی کا مسئلہ ہے اس پرکسی قسم کی پابندی قابل قبول نہیں ۔